ΚΡΙΤΗΡΙΟ ΑΞΙΟΛΟΓΗΣΗΣ ΓΙΑ ΤΙΣ ΕΝΟΤΗΤΕΣ: Η ΔΙΑΝΟΜΗ ΤΩΝ ΕΘΝΙΚΩΝ ΚΤΗΜΑΤΩΝ,  Η ΕΚΜΕΤΑΛΛΕΥΣΗ ΤΩΝ ΟΡΥΧΕΙΩΝ,  Η ΔΗΜΙΟΥΡΓΙΑ ΤΟΥ ΤΡΑΠΕΖΙΚΟΥ ΣΥΣΤΗΜΑΤΟΣ

1. Να αντιστοιχίσετε τα γεγονότα της στήλης Α με τις χρονολογίες της Στήλης Β

Α. Ιονική Τράπεζα					1. 1841
Β.Παροχή γης σε ακτήμονες χωρικούς			2. 1839	
Γ.Εθνική Τράπεζα					3.1866
Δ.Έναρξη εργασιών στο Λαύριο				4.1870-71

2. Να απαντήσετε με ένα Σωστό ή ένα Λάθος στις ακόλουθες ερωτήσεις:

1.Οι εθνικές γαίες περιήλθαν στο ελληνικό δημόσιο «επαναστατικώ δικαίω».
2. Η διανομή των εθνικών γαιών δε συνάντησε κανένα πρόβλημα στην πράξη.
3.Στο χώρο της έγγειας ιδιοκτησίας το οθωμανικό δίκαιο παρουσίαζε πολλές ομοιότητες με το ελληνικό δίκαιο.
4.Η απόκτηση μεγάλης έγγειας ιδιοκτησίας ήταν στις προθέσεις των Ελλήνων πλουσίων.
5. Στις αρχές της δεκαετίας του 1860 η νομοθεσία που επέτρεπε την «εκχώρηση» μεταλλευτικών δικαιωμάτων προκάλεσε ραγδαία εξέλιξη του κλάδου της μεταλλουργίας.
6.Μετά τη δεκαετία του 1870 εμφανίστηκαν νέα υλικά, όπως το μάρμαρο.
7. Το πιστωτικό σύστημα της χώρας κατά τα πρώτα χρόνια της ανεξαρτησίας ήταν συνδεδεμένο με το εμπόριο των αγροτικών προϊόντων, ιδίως της σταφίδας.
8. Η κατάσταση που επικρατούσε στο τραπεζικό σύστημα ως την ίδρυση της Εθνικής Τράπεζας συμφωνούσε με τις προθέσεις και τις πολιτικές του ελληνικού κράτους και ενθάρρυνε τα ελληνικά κεφάλαια του εξωτερικού.
9.Η Εθνική Τράπεζα απέτυχε να κερδίσει την εμπιστοσύνη της ελληνικής κοινωνίας.
10. Από τη δεκαετία του 1860 άρχισαν να μειώνονται τα τραπεζικά και ασφαλιστικά ιδρύματα στη χώρα.

3. Να δώσετε τον ορισμό των ακόλουθων εννοιών: εθνικές γαίες, «σκωρίες», ίδρυση Εθνικής Τράπεζας

4.Ποια προβλήματα αντιμετώπιζε η διανομή των εθνικών γαιών στονελλαδικό χώρο και ιδιαίτερα στο χώρο της Στερεάς Ελλάδας;

5.Ποα ήταν η κατάσταση στον ελλαδικό χώρο μέχρι τη δεκαετία του 1860 όσον αφορά το ζήτημα της εκμετάλλευση του υπεδάφους;

6.Ποια ήταν η κατάσταση του ελληνικού τραπεζικού συστήματος ως την ίδρυση της Εθνικής Τράπεζας;


7.Με βάση τις ιστορικές σας γνώσεις και αντλώντας στοιχεία από το παρακάτω
κείμενο που σας δίνεται, να αναφερθείτε στις νομοθετικές ρυθμίσεις του
1870-1871 για την επίλυση του αγροτικού ζητήματος στην
Ελλάδα, και ειδικότερα:

α. στους στόχους και το περιεχόμενο των ρυθμίσεων (μονάδες 15)
β. στην υλοποίησή τους (μονάδες 10).					Μονάδες 25
(Πανελλήνιες εξετάσεις 2016, η ερώτηση αφορούσε και τις νομοθετικές ρυθμίσεις του 1917)

ΚΕΙΜΕΝΟ Α
Οι λόγοι που ωθούν την κυβέρνηση Κουμουνδούρου στη σημαντική αυτή
θεσμική μεταβολή είναι πολλαπλοί.
α) Λόγοι οικονομικοί: Με την αγροτική μεταρρύθμιση του 1871 το
κράτος επιχειρεί να επαυξήσει τα δικά του έσοδα από τα ποσά της εξαγοράς,
όπως και των τραπεζών και των εμπορικών ομάδων, καθώς έρχεται να
ενισχύσει τις φυτείες και το μικρό ή μεσαίο οικογενειακό κλήρο. Με την
επέκταση των εξαγωγών του αγροτικού προϊόντος των φυτειών, οι εμπορικές
ομάδες θα δουν μια ταχεία ανάπτυξή τους, ενώ ταυτόχρονα θα ενισχυθεί ο
ρόλος τους στη δανειοδότηση των τρεχουσών αναγκών των νέων τώρα
μικροπαραγωγών.
Με την παραχώρηση της δημόσιας γης, το κράτος θα στερηθεί το 25%
της ακαθάριστης παραγωγής, αλλά θα αποκτήσει νέες πηγές εσόδων, τους
φόρους και τους δασμούς, που θα επιβληθούν στο αυξημένο τώρα αγροτικό
προϊόν των φυτειών, καθώς θα έχουμε μια επέκταση της επιχειρηματικής
δραστηριότητας και αύξηση της παραγωγής.
β) Λόγοι κοινωνικοί: Αν και δεν υπάρχει κάποιο συγκροτημένο κίνημα
ακτημόνων, οι καταπατήσεις των εθνικών και εκκλησιαστικών γαιών εκ
μέρους μη κληρούχων ή μικροϊδιοκτητών σε διάφορες περιοχές της χώρας,
ιδιαίτερα στην Πελοπόννησο, που δημιουργούν εστίες εντάσεων,
συνηγορούν για την προικοδότηση αυτών των κοινωνικών ομάδων με
«λαχίδια»* εθνικής γης. […]
Το όλο εγχείρημα μπορούμε να το δούμε ως ένα μέρος της όλης
προσπάθειας του Α. Κουμουνδούρου, που αγκαλιάζει την περίοδο 1860-
1880 και αποσκοπεί με την ανάπτυξη της γεωργίας […] στην προώθηση της
εκβιομηχάνισης στην Ελλάδα.
*λαχίδια: τεμάχια γης.
Θ. Καλαφάτης, «Η αγροτική οικονομία. Όψεις της αγροτικής ανάπτυξης», Ιστορία του
Νέου Ελληνισμού 1770-2000, τ.5, Αθήνα, Ελληνικά Γράμματα, 2003, σ. 72.
